Anmeldelse: Vandflammens Saga #1: Det Blå Dyb – Sus' bogblog
Anmeldelse: Vandflammens Saga #1: Det Blå Dyb
On 22. juni 2015 22. juni 2015 By susbogblogIn Anmeldelse
Titel: Det Blå Dyb
Serie: Vandflammens Saga #1
Forfatter: Jennifer Donnelly
Antal Sider: 334
Udgivelse: 2015
Originaltitel: Deep Blue
ISBN: 9788771058116
Læst: 11/6 til 18/6
På sin forlovelsesmorgen burde prinsesse Serafina kun bekymre sig om gensynet med prins Mahdi, hendes barndomskæreste. Men hendes sind er opfyldt af mørke drømme, hvor en flok havhekse hidkalder hende, og en ældgammel ondskab igen er blevet vakt til live …
Under ceremonien angriber en fjendtlig hær, og snart er Serafina på flugt for sit liv sammen med sin bedste veninde, Neela. På deres færd opdager de, at de deler drømmen om havheksene – og at de er tvunget til at finde frem til fire andre havfrueheltinder, der er spredt på tværs af havenes seks riger. Havfruerne udvikler et ubrydeligt bånd og afslører en hemmelig sammensværgelse, der truer med at udslette hele deres verden.
Første bog i “Vandflammens saga”. Næste bog udkommer forår 2016.
“En fantastisk begyndelse på en ny, episk serie. Jeg kan ikke vente med at læse de næste bøger.”– The Guardian
“Intelligent skrevet, elskelige karakterer og en flot konstrueret verden gør dette til en bog, man kan dykke helt ned i.”– VOYA Magazine
Dette er et anmeldereksemplar fra forlaget Alvilda. Meninger og holdninger er mine egne.
Åh hvor jeg glædede mig til at læse den her bog! Den var meget fremme på booktube en overgang, og jeg havde hørt meget om, hvordan den var sjov og havde et virkelig godt univers. Gennemtænkt og humoristisk, det lyder jo meget godt. Og det var den også! Men der var et par småting, som ikke helt fungerede for mig.
Vi starter med det positive, og det bedste ved den her bog er helt klart universet. Forfatteren har virkelig sat sig ned og tænkt over, hvordan havfolkenes liv er under havet. Hvad spiser de? Bruger de makeup? Hvad er deres tøj lavet af? Hvordan ser deres seng ud, har de forskellige lande og riger, og hvilke kæledyr kunne de tænkes at have? Der er virkelig tænkt på alt, og noget af det er virkelig sjovt og opfindsomt. Havfolk kan bruge magi i varierende grad, så for eksempel kan man købe sig til perler, der ændrer ens udseende, måske kun hårfarve eller giver deres skæl en smule mere glimmer. Folk sover i senge af muslingeskaller, og har blæksprutter som kæledyr. Når de bander, siger de for eksempel “Nej nej nej, din rørorm!”, De spiser ting som vandæbler, ålebær og syltet koralsvamp, og de spiller selvfølgelig ikke World of Warcraft under havets overflade – de spiller Whirl of Watercraft. Hold nu op, hvor jeg grinede min bagdel i laser da jeg læste det! Det er muligvis lidt kikset, men jeg synes simpelthen det var skide sjovt! Der er rigtig mange nye ord og udtryk man som læser skal lære, men heldigvis er der er en ordliste med forklaringer bag i bogen, og det hjælper når man lige glemmer hvad er terragog er, eller hvad en Rusalka er for noget. Bogen har også to virkelig fine kort forrest og bagerst i bogen, og det var også super!
Meget af humoren i bogen ligger i, hvordan universet er bygget op. Whirl of Watrecraft for eksempel, eller rokkerne og mantaernes sprog, som kaldes Rokkengesprochen. Det er muligvis lidt plat ind imellem, men jeg synes det var virkelig sjovt! Derudover kommer Serafina også med nogle ret sjove kommentarer ind imellem, hvor hun sådan lidt tørt konstaterer situationens alvor. Jeg synes, universet var både opfindsomt og humoristisk, og Serafina som hovedperson synes jeg også var alle tiders! Jeg kunne rigtig godt lide Serafina, især i starten hvor hun forsøgte at nå ind til sin mors hjerte, men samtidig havde en snert af oprør i sig. Selve historien var også rigtig god. Serafina skal giftes ind i et politisk ægteskab, for at skabe en alliance med Matali. Hun kender godt prinsen hun skal giftes med, men det er nogle år siden de sidst sås, og han er tydeligvis ikke helt den samme. Nu tror du sikkert, at det her er et trekantsdrama af en eller anden art, men der tager du grueligt fejl. Der sker nemlig noget under Serafinas Dokimi, som vender op og ned på alting, og så begynder en lang rejse gennem havet, på flugt fra fjenden i forsøget på at forhindre en katastrofe.
Så langt så godt. Godt univers, god historie, god hovedperson. Der var bare lige det, at Serafina ikke er den eneste der fortæller historien. Ind imellem skifter synspunktet til Neela, og det satte jeg virkelig ikke pris på. Neela virker slet ikke som en ægte person, hun virkede som en kedelig kopi af Serafina Derudover var det aldrig helt tydeligt, hvis hoved man så historien fra, fordi der blev skiftet til højre og venstre hele tiden. Pludselig ville jeg opdage, at det var Neela der fortalte historien, og jeg havde ingen idé om, hvornår skiftet var sket. Neela lyder nemlig så meget som Serafina i sin måde at tænke på, at det er virkelig svært at kende forskel.
Derudover synes jeg også det gik lidt for stærkt i midten af bogen. Serafine og Neela er på flugt, og det er jo fint nok, men handlingen er lidt for meget flugt-bliv opdaget-flugt igen. Det går for stærkt, de når jo nærmest ikke at sætte sig ned, før de igen bliver opdaget og flygter igen. Rolig nu altså, jeg følte nærmest ikke jeg kunne nå at trække vejret.
Til gengæld var slutningen fantastisk! En virkelig god cliffhanger, hvor historien lagde op til noget virkelig storslået og episk senere i serien.
Så alt ialt var der både gode og knap så gode ting ved DET BLÅ DYB, men overall var den spændende, og jeg var rigtig godt underholdt. Især slutningen gav mig virkelig blod på tanden til at læse resten af serien, og universet er virkelig awesome! Jeg ville ønske, historien ikke havde skiftet mellem Serafina og Neela, og ind imellem gik det også lidt for stærkt.
Cover Release: Sky Fall #3: Let The Wind Rise
Nyt På Reolen #85: Fødselsdagsbøgerne
4 meninger om “Anmeldelse: Vandflammens Saga #1: Det Blå Dyb”
Michelle H. Lindberg
Det lyder interessant, jeg har selv den første bog stående, godt nok på engelsk, men nu er jeg blevet lidt mere interesseret i at læse den. Gad vide om den platte/sjove del også er i den originale tekst, tænker jeg, eller om det bare er den danske oversættelse der har gjort det. 😉
23. juni 2015 kl. 17:10	 Svar
susbogblog
Noget af det sjove kan jeg i hvert fald godt se kunne fungere på engelsk, men der er alligevel en del nye og svære udtryk! Thank god for ordlisten, haha 😛
23. juni 2015 kl. 17:13	 Svar
den er virkelig god nyd den
15. marts 2018 kl. 14:11	 Svar
det er min nye yndlings bog den er så god at jeg vil anbefale alle at læse den og jeg læser mange bøger den er satans god kh bog læseren
15. marts 2018 kl. 14:09	 Svar
[Anmeldereksemplar/ ARC] I fredags var jeg til bogrelease hos @forlagetleatherbound på Grænsen Til Trafallas #2: Skyggen fra Nord. Det var super hyggeligt, jeg fik snakket med en masse søde mennesker, fik rundvisning på forlaget, og jeg var også heldig nok til at få et eksemplar med hjem til anmeldelse. Årh, its so pretty ❤ og @juliem.day blev også lokket til at skrive en lille krusedulle i den 😁 Tak @forlagetleatherbound og @juliem.day for at jeg måtte kigge forbi, det var skide hyggeligt 😘 #nyebøger #forlagetleatherbound #juliemday #fantasy #grænsentiltrafallas
Genlæser Dinotopia, og det er et glædeligt gensyn ❤ #currentlyreading #dinotopia #rereading #genlæser
[Anmeldereksemplar/ ARC] Jeg har lige færdiglæst Ørkenspyddet del 2, og Oh. My. God! Den var fantastisk! Nu går jeg i krig med Lady Midnight, og håber jeg får en lige så god læseoplevelse ❤ Ørkenspyddet er tilsendt til anmeldelse af @dreamlitt , og Lady Midnight er en fødselsdagsgave fra manden 😁 #shadowhunters #mørketsmagi #petervbrett #ørkenspyddet #thedemoncycle #fantasy #paranormalromance #currentlyreading
315,198 hits
Arkiver Vælg måned juni 2018 (10) maj 2018 (15) april 2018 (11) marts 2018 (18) februar 2018 (15) januar 2018 (17) december 2017 (21) november 2017 (16) oktober 2017 (18) september 2017 (23) august 2017 (23) juli 2017 (23) juni 2017 (23) maj 2017 (16) april 2017 (18) marts 2017 (15) februar 2017 (14) januar 2017 (18) december 2016 (18) november 2016 (23) oktober 2016 (27) september 2016 (24) august 2016 (20) juli 2016 (21) juni 2016 (25) maj 2016 (24) april 2016 (18) marts 2016 (19) februar 2016 (18) januar 2016 (24) december 2015 (18) november 2015 (24) oktober 2015 (23) september 2015 (19) august 2015 (25) juli 2015 (22) juni 2015 (23) maj 2015 (21) april 2015 (25) marts 2015 (26) februar 2015 (20) januar 2015 (13) december 2014 (21) november 2014 (20) oktober 2014 (26) september 2014 (22) august 2014 (28) juli 2014 (34) juni 2014 (22) maj 2014 (22) april 2014 (21) marts 2014 (21) februar 2014 (17) januar 2014 (21) december 2013 (17) november 2013 (20) oktober 2013 (33) september 2013 (23) august 2013 (20) juli 2013 (21) juni 2013 (28) maj 2013 (31) april 2013 (20) marts 2013 (23) februar 2013 (21) januar 2013 (25) december 2012 (32) november 2012 (31) oktober 2012 (34) september 2012 (32) august 2012 (35) juli 2012 (38) juni 2012 (37) maj 2012 (37) april 2012 (34) marts 2012 (14)